1Siunčiami RAŠTAS

LIETUVOS RESPUBLIKOS SOCIALINĖS APSAUGOS IR DARBO MINISTERIJA

Biudžetinė įstaiga, A.Vivulskio g. 11, LT-03610 Vilnius, tel. (8 5) 266 8176, (8 5) 266 8169, faks. (8 5) 266 4209,

el. p. post@socmin.lt, http://www.socmin.lt. Duomenys kaupiami ir saugomi Juridinių asmenų registre, kodas 1886 03515

____________________________________________________________________________________________________

Lietuvos Respublikos teisingumo ministerijai	Nr. (11.1-53) SD -

DĖL nutarimo projekto

Lietuvos Respublikos socialinės apsaugos ir darbo ministerija parengė ir teikia išvadoms gauti Lietuvos Respublikos Vyriausybės nutarimo „Dėl Lietuvos Respublikos Vyriausybės 2003 m. balandžio 22 d. nutarimo Nr. 497 „Dėl Kasmetinių papildomų atostogų trukmės, suteikimo sąlygų ir tvarkos patvirtinimo“ pakeitimo“ projektą (toliau – Projektas).

Projekto tikslas – įgyvendinti Lietuvos Respublikos darbo kodekso patvirtinimo, įsigaliojimo ir įgyvendinimo įstatymu Nr. XII-2603 patvirtinto Lietuvos Respublikos darbo kodekso 138 straipsnio 2 dalies nuostatą, kad papildomų atostogų trukmę, suteikimo sąlygas ir tvarką nustato Lietuvos Respublikos Vyriausybė.

Projektu siūlomi pakeitimai yra susiję su kalendorinių dienų perskaičiavimu į darbo dienas, paliekant iki šiol esančią papildomų atostogų trukmę, tokias pačias jų suteikimo sąlygas ir tvarką, o kasmetinės papildomos atostogos pervardijamos papildomomis atostogomis.

Vadovaujantis Lietuvos Respublikos teisėkūros pagrindų įstatymo 15 straipsnio 1 dalimi ir Numatomo teisinio reguliavimo poveikio vertinimo metodikos, patvirtintos Lietuvos Respublikos Vyriausybės 2003 m. vasario 26 d. nutarimu Nr. 276 „Dėl Numatomo teisinio reguliavimo poveikio vertinimo metodikos patvirtinimo“, 4 punktu, Projekto numatomo teisinio reguliavimo poveikio vertinimas neatliekamas ir numatomo teisinio reguliavimo poveikio vertinimo pažyma nerengiama. Priėmus Projektą, neigiamų pasekmių nenumatoma.

Priėmus Projektą priimti naujų teisės aktų, pripažinti netekusiais galios ar keisti galiojančių teisės aktų nereikės.

Projektui įgyvendinti valstybės biudžeto lėšų nereikės.

Projektas paskelbtas Lietuvos Respublikos Seimo teisės aktų informacinės sistemos Projektų registravimo posistemyje, teiktas išvadoms gauti Lietuvos Respublikos susisiekimo ministerijai, Lietuvos Respublikos švietimo ir mokslo ministerijai, Lietuvos Respublikos kultūros ministerijai, Lietuvos Respublikos aplinkos ministerijai, Lietuvos Respublikos sveikatos apsaugos ministerijai, Lietuvos Respublikos žemės ūkio ministerijai, Lietuvos Respublikos energetikos ministerijai, Lietuvos Respublikos valstybinei darbo inspekcijai prie Socialinės apsaugos ir darbo ministerijos, taip pat Trišalėje taryboje atstovaujančioms įstaigoms ir organizacijoms: Lietuvos Respublikos ūkio ministerijai, Lietuvos profesinių sąjungų konfederacijai, Lietuvos profesinei sąjungai ,,Solidarumas“, Lietuvos darbo federacijai, Lietuvos paslaugų sferos darbuotojų profesinei sąjungai, Lietuvos pramonininkų konfederacijai, Lietuvos verslo darbdavių konfederacijai, Panevėžio prekybos, pramonės ir amatų rūmams ir Lietuvos Respublikos žemės ūkio rūmams. Išvadas pateikusios Lietuvos Respublikos energetikos ministerija, Lietuvos Respublikos švietimo ir mokslo ministerija, Lietuvos Respublikos aplinkos ministerija, Lietuvos Respublikos žemės ūkio ministerija, Lietuvos Respublikos ūkio ministerija, Lietuvos Respublikos kultūros ministerija, Lietuvos Respublikos valstybinė darbo inspekcija prie Socialinės apsaugos ir darbo ministerijos pastabų neturėjo, išskyrus Lietuvos Respublikos sveikatos apsaugos ministeriją, į kurios pasiūlymą atsižvelgta. Kitos institucijos išvadų per nustatytą terminą nepateikė.

Projektą parengė Lietuvos Respublikos socialinės apsaugos ir darbo ministerijos Darbo departamento (direktorė – Eglė Radišauskienė, tel. 266 4240, el. p. egle.radisauskiene@socmin.lt) Darbo teisės skyriaus (vedėja – Vita Baliukevičienė, tel. 8 706 68256, el. p. vita.baliukeviciene@socmin.lt) vyriausioji specialistė Airinė Dobužinskienė, tel. 266 4292, el. p. airine.dobuzinskiene@socmin.lt).

PRIDEDAMA:

Projektas, 2 lapai.

Suinteresuotų institucijų ir visuomenės pastabos, 8 lapai.

Viceministras	Gintaras Klimavičius

Airinė Dobužinskienė, tel. 266 4292, el. p. airine.dobuzinskiene@socmin.lt